Així doncs, des la conferència del Sr.Shimazu fins que es va fer oficial la llista de seus oficials de la candidatura hi ha hagut un gran nombre de canvis. De la llista inicial, i fins i tot prèvia a la conferència de Dublín, ja van quedar fora Hong Kong i Singapur, cosa que va suposar que tots els partits es disputaran al Japó. Fins i tot, el propi estadi de la JRFU el Chichibunomiya Stadium va caure de la llista. A Osaka, la proposta inicial fou variada pel Hanazono Rugby Stadium i finalment fou descartada. La candidatura, a més a més, es va plantejar afegir seus a les regions de Hokuriku i Koshin'etsu que incloïa ciutats com com Niigata, i també a la regió de Chugoku amb Hiroshima com a gran reclam, però finalment van caure de la llista. Per contra, si que es va afegir com a seu a Kamaishi, una de les ciutats més castigades pel tsunami de 2011 Aquestes regions van ser oblidades per l'organització de la Copa del món de futbol de 2002, tot i que Hiroshima fou seu del Campionat del Món de Bàsquet 2006.